Հիմա, ո՞րն է տգիտությունը. օրինակ Արարատում բանանի ծառեր տնկե՞լը, թե՞ նույն Արարատում աճող ծիրանին տեր կանգնելը: Արսինե Խանջյանն, օրինակ, կարծում է, որ բոլոր նրանք, ովքեր չեն ընդունում ու պախարակելովՙ տառապանք են պատճառում ԼԳԲՏ համայնքի ներկայացուցիչներին, տգետ են ու անդաստիարակ: Չէ, այլ հարց է, որ ոչ թե կամ ոչ միայն ԼԳԲՏ համայնքի անդամին, այլեւ ցանկացած մարդու պախարակելըՙ տառապանք պատճառելով, տգիտություն ու անդաստիարակություն է, բայց ես իրավունք չունե՞մ ինչ-որ բան կամ մեկին ընդունելու կամ չընդունելու, ընդ որումՙ ավելի շատ բան, քան մեկին, քան որ ԼԳԲՏ-ն, որքան էլ համայնք էՙ հոծ թվով, բայց ավելի շատ եր-ույթ է, քան մարդիկ: Եթե իրավունք չունեմ չընդունելու նրանց, ապա որտեղի՞ց իրավունք ունի Արսինե Խանջյանը ինձ չընդունելու, իսկ որեւէ մեկին տգետ անվանելը նշանակում է չընդունել նրան: Եւ հակառակը, եթե Արսինե Խանջյանը պախարակում է ինձՙ տգետ անվանելով, ինչը տառապանք է պատճառում, ապա ինչո՞ւ ես չեմ կարող պախարակել ԼԳԲՏ համայնքի ներկայացուցչինՙ տառապանք պատճառելով նրան: